ประกาศกระทรวงการคลังประกาศกระทรวงการคลังเรื่องหลักเกณฑ์ วิธีการ และเงื่อนไขในการอนุญาตจัดตั้งธนาคารพาณิชย์--------- อาศัยอำนาจตามความในมาตรา๕ แห่งพระราชบัญญัติการธนาคารพาณิชย์ พ.ศ. ๒๕๐๕ซึ่งแก้ไขเพิ่มเติมโดยพระราชบัญญัติการธนาคารพาณิชย์ (ฉบับที่ ๒) พ.ศ. ๒๕๒๒ รัฐมนตรีว่าการกระทรวงการคลังกำหนดหลักเกณฑ์ วิธีการและเงื่อนไขในการอนุญาตจัดตั้งธนาคารพาณิชย์ไว้ ดังต่อไปนี้ หมวด ๑ บททั่วไป ---------- ข้อ๑ ในประกาศนี้ "กลุ่มผู้เริ่มจัดตั้งประเภท๑" หมายความว่า บุคคลธรรมดาซึ่งมีสัญชาติไทยหรือนิติบุคคลซึ่งจดทะเบียนตามกฎหมายไทย ตั้งแต่ ๕รายขึ้นไปที่แสดงเจตนาร่วมกันว่าจะจัดตั้งธนาคารพาณิชย์ โดยทุกรายจะถือหุ้นในธนาคารพาณิชย์ที่จัดตั้งขึ้นรวมกันเท่ากับร้อยละ๒๕ ของทุนจดทะเบียน "กลุ่มผู้เริ่มจัดตั้งประเภท๒" หมายความว่า บุคคลธรรมดาซึ่งมีสัญชาติไทย นิติบุคคลซึ่งจดทะเบียนตามกฎหมายไทยกลุ่มนิติบุคคลดังกล่าวสถาบันการเงินต่างชาติ หรือกลุ่มสถาบันการเงินต่างชาติ ที่แสดงเจตนาร่วมกันว่าจะสนับสนุนกลุ่มผู้เริ่มจัดตั้งประเภท๑ เพื่อจัดตั้งธนาคารพาณิชย์ โดยทุกรายหรือทุกกลุ่มจะถือหุ้นในธนาคารพาณิชย์ที่จัดตั้งขึ้นรวมกันเท่ากับร้อยละ ๒๕ ของทุนจดทะเบียน "สถาบันการเงินต่างประเทศ"หมายความว่า นิติบุคคลซึ่งจดทะเบียนในต่างประเทศ และประกอบธุรกิจธนาคารพาณิชย์โดยไม่มีสาขาที่ได้รับอนุญาตให้ประกอบธุรกิจธนาคารพาณิชย์ได้เต็มรูปแบบในประเทศไทย "ความสัมพันธ์ในเชิงการถือหุ้น"หมายความว่า (๑)การที่บุคคลธรรมดาหรือนิติบุคคลรายหนึ่งถือหุ้นในนิติบุคคลอีกรายหนึ่งเกินร้อยละ ๑๐ ของจำนวนหุ้นที่จำหน่ายได้แล้วทั้งหมด หรือ (๒)การที่บุคคลดังต่อไปนี้ รายใดรายหนึ่งหรือหลายรายรวมกันถือหุ้นในนิติบุคคลอีกรายหนึ่งเกินร้อยละ ๑๐ของจำนวนหุ้นที่จำหน่ายได้แล้วทั้งหมด (ก)นิติบุคคล (ข)บุคคลธรรมดาซึ่งถือหุ้นในนิติบุคคลตาม (ก) เกินร้อยละ ๒ ของจำนวนหุ้นที่จำหน่ายได้แล้วทั้งหมด (ค)นิติบุคคลที่มีนิติบุคคลตาม (ก) หรือบุคคลธรรมดาตาม (ข) ถือหุ้นเกินร้อยละ ๑๐ ของจำนวนหุ้นที่จำหน่ายได้แล้วทั้งหมด (ง)กรรมการหรือผู้บริหารตั้งแต่ระดับผู้จัดการลงไปอีกสามระดับของนิติบุคคลตาม (ก) ทั้งนี้การพิจารณาความสัมพันธ์ระหว่างกัน ให้นำหลักเกณฑ์การถือหุ้นที่บัญญัติไว้ในมาตรา ๕ ทวิ วรรคสองแห่งพระราชบัญญัติการธนาคารพาณิชย์ พ.ศ. ๒๕๐๕ ซึ่งแก้ไขเพิ่มเติมโดยพระราชกำหนดแก้ไขเพิ่มเติมพระราชบัญญัติการธนาคารพาณิชย์พ.ศ. ๒๕๐๕ พ.ศ. ๒๕๒๘ มาใช้บังคับโดยอนุโลม "ความสัมพันธ์ในเชิงการบริหาร"หมายความว่า (๑)การที่บุคคลธรรมดาเป็นกรรมการหรือผู้บริหารตั้งแต่ระดับผู้จัดการลงไปอีกสามระดับของนิติบุคคลรายหนึ่ง (๒)การที่บุคคลธรรมดาในฐานะตัวแทนของนิติบุคคลรายหนึ่งเป็นกรรมการหรือผู้บริหารตั้งแต่ระดับผู้จัดการลงไปอีกสามระดับของนิติบุคคลอีกรายหนึ่งหรือ (๓)การที่นิติบุคคลหนึ่งมีกรรมการหรือผู้บริหารตั้งแต่ระดับผู้จัดการลงไปอีกสามระดับของนิติบุคคลนั้นเป็นกรรมการหรือผู้บริหารตั้งแต่ระดับผู้จัดการลงไปอีกสามระดับของนิติบุคคลอีกรายหนึ่ง "ลูกหนี้ด้อยคุณภาพ"หมายความว่า ลูกหนี้ซึ่งได้รับการจัดชั้นตามผลการตรวจสอบตามกฎหมายว่าด้วยการธนาคารพาณิชย์หรือกฎหมายว่าด้วยการประกอบธุรกิจเงินทุน ธุรกิจหลักทรัพย์และธุรกิจเครดิตฟองซิเอร์ "คณะกรรมการ"หมายความว่า คณะกรรมการพิจารณาคำขออนุญาตจัดตั้งธนาคารพาณิชย์ ข้อ๒ หลักเกณฑ์ วิธีกาและเงื่อนไขในการอนุญาต การพิจารณา และการอนุญาตให้จัดตั้งธนาคารพาณิชย์ตามประกาศนี้ให้ใช้บังคับแก่การยื่นคำขออนุญาตจัดตั้งธนาคารพาณิชย์ซึ่งได้ยื่นภายในกำหนดเวลาตามประกาศนี้ หมวด ๒ การคัดเลือกผู้ที่สมควรให้จัดตั้งธนาคารพาณิชย์ ----------- ข้อ๓ ผู้ใดประสงค์จะขออนุญาตจัดตั้งธนาคารพาณิชย์ให้ยื่นคำขออนุญาตจัดตั้งธนาคารพาณิชย์ตามแบบท้ายประกาศนี้พร้อมสำเนา ๑ ชุดที่ธนาคารแห่งประเทศไทยเลขที่ ๒๘๓ ถนนสามเสนใน แขวงบางขุนพรหม เขตพระนคร กรุงเทพฯ ๑๐๒๐๐ตั้งแต่วันที่ ๑ ธันวาคม ๒๕๓๙ ในเวลาทำการ ข้อ๔ ผู้ยื่นคำขออนุญาตจัดตั้งธนาคารพาณิชย์จะต้องประกอบด้วยกลุ่มผู้เริ่มจักตั้งประเภท ๑ และกลุ่มผู้เริ่มจัดตั้งประเภท ๒ ข้อ๕ ผู้เริ่มจัดตั้งประเภท ๑ต้องมีคุณสมบัติและไม่มีลักษณะต้องห้ามดังต่อไปนี้ (๑)เป็นบุคคลธรรมดาซึ่งมีสัญชาติไทย หรือบริษัทเงินทุน บริษัทเงินทุนหลักทรัพย์ บริษัทจำกัด หรือบริษัทมหาชนจำกัดที่มีผู้มีสัญชาติไทยถือหุ้นรวมกันเกินร้อยละ ๕๐ ของทุนจดทะเบียน (๒)ไม่เป็นหรือเคยเป็นบุคคลล้มละลาย (๓)ไม่เป็นลูกหนี้ด้วยคุณภาพ (๔)ไม่เคยมีประวัติเสียหายหรือดำเนินกิจการใด ที่มีลักษณะอันเป็นการหลอกลวงหรือแสดงถึงการขาดความรับผิดชอบหรือความรอบคอบหรือสะท้อนถึงวิธีการทำธุรกิจที่ไม่เป็นธรรมหรือไม่น่าเชื่อถือ ข้อ๖ ผู้เริ่มจัดตั้งประเภท ๒ต้องมีคุณสมบัติและไม่มีลักษณะต้องห้ามดังต่อไปนี้ (๑)ในกรณีที่เป็นบุคคลธรรมดาซึ่งมีสัญชาติไทย บริษัทเงินทุนหรือบริษัทเงินทุนหลักทรัพย์ ต้องมีคุณสมบัติและไม่มีลักษณะต้องห้ามตามข้อ๕ (๒)ในกรณีที่เป็นบริษัทจำกัดหรือบริษัทมหาชนจำกัด นอกจากจะต้องมีคุณสมบัติและไม้มีลักษณะต้องห้ามตามข้อ ๕ แล้วยังต้องจัดตั้งมาแล้วไม่ต่ำกว่า ๕ ปี มีผลประกอบการดี และเคยมีกำไรสุทธิจากการดำเนินงานตามงบการเงินในช่วงใดช่วงหนึ่งอย่างต่อเนื่องไม่น้อยกว่า ๓ ปี (๓)ในกรณีที่เป็นกลุ่มนิติบุคคล นิติบุคคลแต่ละรายในกลุ่มนิติบุคคลนั้น จะต้องมีคุณสมบัติและไม่มีลักษณะต้องห้ามตาม (๑) หรือ(๒) แล้วแต่กรณี (๔)ในกรณีที่เป็นสถาบันการเงินต่างชาติหรือกลุ่มสถาบันการเงินต่างชาติ สถาบันการเงินต่างชาติและละรายต้องไม่มีความสัมพันธ์ในเชิงการถือหุ้นหรือในเชิงการบริหารกับธนาคารพาณิชย์ที่จัดตั้งอยู่ในปัจจุบันหรือสถาบันการเงินที่มีความสัมพันธ์ในเชิงการถือหุ้นหรือในเชิงการบริหารกับธนาคารพาณิชย์ดังกล่าว ข้อ๗ผู้ยื่นคำขออนุญาตจัดตั้งธนาคารพาณิชย์ต้องกำหนดให้ผู้เริ่มจัดตั้งประเภท ๑ รายหนึ่งเป็นผู้นำของกลุ่มผู้เริ่มจัดตั้งประเภท ๑โดยนอกจากจะต้องเป็นนิติบุคคลที่มีคุณสมบัติตามข้อ ๕และต้องไม่มีผู้ถือหุ้นที่เป็นสถาบันการเงินต่างชาติถือหุ้นรวมกันเกินร้อยละ ๑๕ ของทุนจดทะเบียนแล้ว ยังต้องมีคุณสมบัติดังต่อไปนี้ (๑)ในกรณีที่เป็นบริษัทเงินทุนหรือบริษัทเงินทุนหลักทรัพย์ ต้องมีสินทรัพย์สุทธิไม่ต่ำกว่า ๑๐,๐๐๐ ล้านบาท และมีเงินกองทุนชั้นที่ ๑สุทธิไม่ต่ำกว่า ๒,๕๐๐ ล้านบาท มีฐานะการเงินมั่นคง มีผลประกอบการดี และมีกำไรสุทธิจากการดำเนินงานตามงบการเงินล่าสุดอย่างต่อเนื่องย้อนหลังไปไม่น้อยกว่า ๓ ปี (๒)ในกรณีที่เป็นบริษัทจำกัดหรือบริษัทมหาชนจำกัด ต้องเป็นบริษัทที่จัดตั้งมาแล้วไม่ต่ำกว่า ๕ ปี มีสินทรัพย์ไม่ต่ำกว่า ๑๐,๐๐๐ล้านบาทโดยมีส่วนของผู้ถือหุ้นไม่ต่ำกว่า ๒,๕๐๐ ล้านบาทและมีกำไรสุทธิจากการดำเนินงานตามงบการเงินล่าสุดอย่างต่อเนื่องย่อนหลังไปไม่น้อยกว่า ๓ ปี ในกรณีที่ผู้นำของกลุ่มผู้เริ่มจัดตั้งประเภท๑ เป็นบริษัทจำกัดหรือบริษัทมหาชนจำกัดตาม (๒)ผู้ยื่นคำขออนุญาตจัดตั้งธนาคารพาณิชย์ต้องกำหนดให้มีบริษัทเงินทุนหรือบริษัทเงินทุนหลักทรัพย์ที่จดทะเบียนตามกฎหมายไทยซึ่งมีสินทรัพย์สุทธิไม่ต่ำกว่า ๑๐,๐๐๐ ล้านบาท และมีฐานะมั่นคงอย่างน้อยหนึ่งบริษัทเป็นผู้เริ่มจัดตั้งประเภท๒ ด้วย ข้อ๘ ผู้เริ่มจัดตั้งประเภท ๑ต้องไม่มีความสัมพันธ์ในเชิงการถือหุ้นหรือในเชิงการบริหารกับผู้เริ่มจัดตั้งประเภท ๒ ผู้เริ่มจัดตั้งประเภท๑ ต้องไม่มีความเกี่ยวข้องระหว่างกันเองตามหลักเกณฑ์ที่บัญญัติไว้ในมาตรา ๕ ทวิ แห่งพระราชบัญญัติการธนาคารพาณิชย์พ.ศ. ๒๕๐๕ ซึ่งแก้ไขเพิ่มเติมโดยพระราชกำหนดแก้ไขเพิ่มเติมพระราชบัญญัติการธนาคารพาณิชย์พ.ศ. ๒๕๐๕ พ.ศ. ๒๕๒๘ ผู้เริ่มจัดตั้งประเภท๒ แต่ละรายหรือแต่ละกลุ่ม ต้องไม่มีความสัมพันธ์ในเชิงการถือหุ้นหรือในเชิงการบริหารระหว่างกันเอง ข้อ๙ผู้ยื่นคำขออนุญาตจัดตั้งธนาคารพาณิชย์ต้องกำหนดตัวบุคคลที่จะดำรงตำแหน่งประธานกรรมการ ประธานการบริหาร กรรมการผู้จัดการและรองผู้จัดการของธนาคารพาณิชย์ที่ขอจัดตั้งเสนอมาพร้อมกับคำของอนุญาตจัดตั้งธนาคารพาณิชย์ โดยบุคคลดังกล่าวต้องมีคุณสมบัติและไม่มีลักษณะต้องห้ามดังต่อไปนี้ (๑)มีความสามารถาในการบริหารโดยมีผลงานการบริหารที่ดีในอดีตมาแล้ว (๒)มีความซื่อสัตย์สุจริต (๓)ไม่เคยมีประวัติเสียหาย หรือดำเนินกิจการใด ที่มีลักษณะเป็นการหลอกลวงหรือแสดงถึงการขาดความรับผิดชอบหรือขาดความรอบคอบหรือสะท้อนถึงวิธีการทำธุรกิจที่ไม่เป็นธรรมหรือไม่น่าเชื่อถือ (๔)ไม่เป็นลูกหนี้ด้วยคุณภาพ (๕)ไม่เคยทำธุรกิจหรือเกี่ยวข้องกับการทำธุรกิจที่ทำให้เกิดข้อสงสัยเกี่ยวกับความสามารถหรือความรอบคอบของบุคคลนั้นไม่ว่าในเรื่องของประเภทธุรกิจหรือในเรื่องของวิธีการดำเนินธุรกิจ ข้อ๑๐ในคำขออนุญาตจัดตั้งธนาคารพาณิชย์ ผู้ยื่นคำขอต้องเสนอหลักฐานประกอบคำของอนุญาตจัดตั้งธนาคารพาณิชย์ดังต่อไปนี้ (๑)หลักฐานของผู้เริ่มจัดตั้งประเภท ๑ และผู้เริ่มจัดตั้งประเภท ๒ ซึ่งเป็นบุคคลธรรมดา ได้แก่ ประวัติและข้อมูลที่สำคัญอื่น ๆ เช่นสินทรัพย์และหนี้สิน (๒)หลักฐานเกี่ยวกับกิจการของผู้เริ่มจัดตั้งประเภท๑ และผู้เริ่มจัดตั้งประเภท ๒ ที่เป็นนิติบุคคลซึ่งจดทะเบียนตามกฎหมายไทย ได้แก่สำเนาหนังสือบริคณห์สนธิ สำเนาข้อบังคับ สำเนาหนังสือรับรองการจะทะเบียนบริษัทสำเนาบัญชีรายชื่อผู้ถือหุ้น ที่นายทะเบียนหุ้นส่วนบริษัทมหาชนจำกัดแล้วแต่กรณีรับรองงบการเงินล่าสุดอย่างต่อเนื่องย้อนหลัง ๕ ปี ที่ผู้สอบบัญชีรับรอง สถานที่ตั้งของกิจการรายงานการประชุมผู้ถือหุ้นของบริษัทที่มีมติให้ดำเนินการยื่นขออนุญาตจัดตั้งธนาคารพาณิชย์ และรายชื่อประวัติการศึกษาและประสบการณ์การทำงานของกรรมการและผู้บริหารตั้งแต่ระดับผู้จัดการลงไปอีกสามระดับของนิติบุคคลนั้น (๓)หลักฐานเกี่ยวกับกิจการของสถาบันการเงินต่างชาติที่เป็นผู้เริ่มจัดตั้งประเภท ๒ ได้แก่ เอกสารหลักฐานแสดงการเป็นนิติบุคคลหนังสือแสดงเจตนาร่วมจัดตั้งธนาคารพาณิชย์ และงบการเงินล่าสุดอย่างต่อเนื่องย้อนหลัง ๕ ปีที่ผู้สอบบัญชีรับรอง (๔)หลักฐานแสดงแหล่งที่มาของเงินทุนอย่างชัดเจน (๕)แผนภูมิการจัดองค์กรของธนาคารพาณิชย์ที่ขอจัดตั้ง พร้อมคำอธิบายหน้าที่ของเจ้าหน้าที่ที่เกี่ยวข้องในการบริหารงานของธนาคารพาณิชย์ที่ขอจัดตั้ง (๖)แผนการดำเนินงานที่มีความเป็นไปได้ในเชิงธุรกิจของธนาคารพาณิชย์ที่ขอจัดตั้ง ข้อ๑๑ ให้มีคณะกรรมการพิจารณาคำขออนุญาตจัดตั้งธนาคารพาณิชย์ประกอบด้วยผู้ว่าการธนาคารแห่งประเทศไทยเป็นประธานปลัดกระทรวงการคลังเป็นรองประธานรองปลัดกระทรวงการคลังซึ่งปลัดกระทรวงการคลังมอบหมายผู้ทรงคุณวุฒิด้านให้คำปรึกษากฎหมายกระทรวงการคลังอธิบดีกรมบัญชีกลางเลขาธิการคณะกรรมการพัฒนาการเศรษฐกิจและสังคมแห่งชาติ เลขาธิการคณะกรรมการกฤษฎีกาและกรรมการอื่นอีกสองคน ซึ่งรัฐมนตรีว่าการกระทรวงการคลังแต่งตั้ง เป็นกรรมการผู้อำนวยการสำนักงานเศรษฐกิจการคลัง เป็นกรรมการและเลขานุการและผู้ช่วยผู้ว่าการธนาคารแห่งประเทศไทยซึ่งว่าการธนาคารแห่งประเทศไทยมอบหมาย เป็นกรรมการและผู้ช่วยเลขานุการ ให้คณะกรรมการมีหน้าที่พิจารณาคำขออนุญาตจัดตั้งธนาคารพาณิชย์ตามหลักเกณฑ์ วิธีการ และเงื่อนไขแห่งประกาศนี้เพื่อคัดเลือกผู้ที่สมควรให้จัดตั้งธนาคารพาณิชย์เสนอต่อรัฐมนตรีว่าการกระทรวงการคลัง ในการนี้ ให้คณะกรรมการมีอำนาจพิจารณาและวินิจฉัยชี้ขาดปัญหาที่เกี่ยวข้องกับหลักเกณฑ์ วิธีการและเงื่อนไขดังกล่าว และมีอำนาจเรียกเอกสารหลักฐานใด ๆ จากผู้ยื่นคำขออนุญาตจัดตั้งธนาคารพาณิชย์เพิ่มเติมจากที่กำหนดไว้ในแบบคำขออนุญาตจัดตั้งธนาคารพาณิชย์เพื่อประกอบการพิจารณาได้ ข้อ๑๒เมื่อคณะกรรมการได้พิจารณาคำขออนุญาตจัดตั้งธนาคารพาณิชย์ทุกรายแล้วให้คณะกรรมการเสนอรายชื่อผู้ที่สมควรให้จัดตั้งธนาคารพาณิชย์ต่อรัฐมนตรีว่าการกระทรวงการคลังไม่เกิน ๕ รายแต่หากเห็นว่ามีผู้สมควรให้จัดตั้งธนาคารพาณิชย์ไม่ถึง ๕ รายจะเสนอรายชื่อน้อยกว่า ๕ รายก็ได้ ในกรณีนี้ให้คณะกรรมการเสนอความเห็นพร้อมเหตุผลที่ควรให้ความเห็นชอบหรือไม่ให้ความเห็นชอบให้จัดตั้งธนาคารพาณิชย์ประกอบคำของทุกรายเพื่อประกอบการพิจารณาของรัฐมนตรีว่าการกระทรวงการคลังด้วย ในการพิจารณาคำขออนุญาตจัดตั้งธนาคารพาณิชย์ให้คณะกรรมการพิจารณาการปฏิบัติตามเงื่อนไขต่าง ๆ ที่กำหนดไว้ในประกาศนี้ของผู้ยื่นคำขอ ประกอบกับข้อเท็จจริงอื่นที่เกี่ยวข้องกับความมั่นคงของธนาคารพาณิชย์ที่จะจัดตั้งการพัฒนาระบบเศรษฐกิจของประเทศอย่างมีประสิทธิภาพ ความมั่นคงของระบบการเงินประโยชน์ของประชาชน การกระจายความเจริญไปยังจังหวัดต่าง ๆ ในส่วนภูมิภาคและการแข่งขันทางการเงิน รวมทั้งจะต้องพิจารณาเรื่องดังต่อไปนี้ด้วย คือ (๑)ประวัติการบริหารงานและการปฏิบัติตามนโยบายของทางราชการของผู้นำของกลุ่มผู้เริ่มจัดตั้งประเภท ๑ (๒)ประวัติการกระทำความผิดทางการเงิน หรือการถูกกล่าวโทษโดยกระทรวงการคลัง แห่งประเทศไทยสำนักงานคณะกรรมการกำกับหลักทรัพย์และตลาดหลักทรัพย์ และตลาดหลักทรัพย์แห่งประเทศไทย ของผู้เริ่มจัดตั้งประเภท ๑ผู้เริ่มจัดตั้งประเภท ๒ และผู้ที่ได้รับการเสนอชื่อให้เป็นประธานกรรมการ ประธานกรรมการบริหาร กรรมการผู้จัดการและรองผู้จัดการของธนาคารพาณิชย์ที่ขอจัดตั้ง (๓)ความเกี่ยวข้องกันของผู้เริ่มจัดตั้งประเภท ๑ และผู้เริ่มจัดตั้งประเภท ๒ ระหว่างกลุ่ม ระหว่างกันเองหรือกับธนาคารพาณิชย์ที่จัดตั้งอยู่ในปัจจุบันหรือสถาบันการเงินที่มีความสัมพันธ์ในเชิงการถือหุ้นหรือในเชิงการบริหารกับธนาคารพาณิชย์ดังกล่าวที่อาจทำให้ธนาคารพาณิชย์ที่ขอจัดตั้งเกิดความไม่มั่นคงหรือถูกครอบงำกิจการจนขัดกับวัตถุประสงค์ของการอนุญาตให้จัดตั้งธนาคารพาณิชย์ขึ้นใหม่ (๔)ข้อเท็จจริงเกี่ยวกับสถาบันการเงินต่างชาติหรือกลุ่มสถาบันการเงินต่างชาติที่เป็นผู้เริ่มจัดตั้งประเภท ๒ ในด้านของขนาด ชื่อเสียงและการกระจายสาขาที่จะมีความเกี่ยวข้องกับการพัฒนาธุรกิจของธนาคารพาณิชย์ที่ขอจัดตั้ง หมวด ๓ การพิจารณาออกใบอนุญาตให้ประกอบการธนาคารพาณิชย์ ------------ ข้อ๑๓ เมื่อรัฐมนตรีว่าการกระทรวงการคลังพิจารณาให้ความเห็นชอบให้ผู้ใดดำเนินการจัดตั้งะนาคารพาณิชย์แล้วให้ผู้นั้นยื่นของรับในอนุญาตให้ประกอบการธนาคารพาณิชย์ต่อรัฐมนตรีว่าการกระทรวงการคลังภายใน ๑ ปีนับแต่วันที่ได้รับความเห็นชอบ โดยต้องปฏิบัติตามเงื่อนไขดังต่อไปนี้ (๑)ต้องจัดตั้งและจดทะเบียนบริษัทมหาชนจำกัด โดยมีสำนักงานใหญ่อยู่ในจังหวัดขอนแก่น เชียงใหม่ นครราชสีมา พิษณุโลก ระยอง ลำปางสงขลา สุราษฎร์ธานี หรืออุบลราชธานี โดยมีทุนจดทะเบียนไม่ต่ำกว่า ๗,๕๐๐ ล้านบาทและมีทุนชำระแล้วเต็มมูลค่าในทันทีที่มีการกระจายหุ้นตาม (๒) แล้ว (๒)ต้องกำหนดให้บริษัทมหาชนจำกัดตาม (๑) มีสัดส่วนการถือหุ้นดังต่อไปนี้ (ก)กลุ่มผู้เริ่มจัดตั้งประเภท ๑ ต้องถือหุ้นในบริษัทดังกล่าวร้อยละ ๒๕ ของทุนจดทะเบียน โดยผู้เริ่มจัดตั้งประเภท ๑แต่ละรายจะถือหุ้นได้ไม่เกินร้อยละ ๕ ของทุนจดทะเบียน (ข)กลุ่มผู้เริ่มจัดตั้งประเภท ๒ ต้องถือหุ้นในบริษัทดังกล่าวร้อยละ ๒๕ ของทุนจดทะเบียน โดยผู้เริ่มจัดตั้งประเภท ๒ ที่เป็นบุคคลธรรมดานิติบุคคล หรือสถาบันการเงินต่างชาติ แต่ละรายจะถือหุ้นได้ไม่เกินร้อยละ ๕ ของทุนจดทะเบียนสำหรับผู้เริ่มจัดตั้งประเภท ๒ ที่เป็นกลุ่มนิติบุคคลหรือกลุ่มสถาบันการเงินต่างชาติแต่ละกลุ่มจะถือหุ้นได้ไม่เกินร้อยละ ๑๐ ของทุนจดทะเบียน (ค)หุ้นอีกร้อยละ ๕๐ ของทุนจดทะเบียน ให้จำหน่ายอย่างกว้างขวางแก่ผู้มีสิทธิซื้อหุ้นตามราคามูลค่าหุ้นที่จดทะเบียนไว้โดยให้แบ่งขายให้แก่บุคคลธรรมดาที่มีภูมิลำเนาอยู่ในจังหวัดอันเป็นที่ตั้งของสำนักงานใหญ่ของธนาคารพาณิชย์ที่จะจัดตั้งขึ้นร้อยละ๑๐ ของทุนจดทะเบียนถ้าผู้มีสิทธิซื้อหุ้นแจ้งความจำนงตอบรับจะซื้อหุ้นไม่ครบตามเกณฑ์ดังกล่าวให้ผู้ซึ่งได้รับความเห็นชอบให้ดำเนินการจัดตั้งธนาคารพาณิชย์ชี้แจงเหตุผลพร้อมทั้งเสอนวิธีการจัดสรรหุ้นที่เหลืออยู่แก่ประชาชนให้รัฐมนตรีว่าการกระทรวงการคลังพิจารณาอนุญาตเป็นกรณีๆ ไป ทั้งนี้ ตามหลักเกณฑ์วิธีการและเงื่อนไขการกระจายหุ้นตามภาคผนวกท้ายประกาศนี้ (๓)ต้องนำความใน (๒) (๓) (๔) (๕) และ (๖) ของข้อ ๑๖ ไปจดทะเบียนเป็นข้อบังคับของบริษัทมหาชนจำกัดและกำหนดไว้ในข้อบังคับว่าการแก้ไขข้อบังคับดังกล่าวจะกระทำมิได้เว้นแต่จะได้รับความเห็นชอบจากรัฐมนตรีว่าการกระทรวงการคลัง (๔)ต้องดำเนินการมิให้ผู้เริ่มจัดตั้งประเภท ๑ หรือผู้เริ่มจัดตั้งประเภท ๒ มีความสัมพันธ์ในเชิงการบริหารกับธนาคารพาณิชย์ที่จัดตั้งอยู่ในปัจจุบันหรือสถาบันการเงินที่มีความสัมพันธ์ในเชิงการถือหุ้นหรือในเชิงการบริหารกับธนาคารพาณิชย์ดังกล่าว (๕)ต้องดำเนินการให้ผู้เริ่มจัดตั้งประเภท ๑ หรือผู้เริ่มจัดตั้งประเภท ๒ ที่ถือหุ้นเกินร้อยละ ๒ ของจำนวนหุ้นที่จำหน่ายได้แล้วทั้งหมดในธนาคารพาณิชย์ที่จัดตั้งอยู่ในปัจจุบันรายใดรายหนึ่งหรือสถาบันการเงินที่มีความสัมพันธ์ในเชิงการถือหุ้นหรือในเชิงการบริหารกับธนาคารพาณิชย์ดังกล่าวจำหน่ายหุ้นในส่วนที่เกินนั้นเสียเว้นแต่ในกรณีที่ผู้เริ่มจัดตั้งประเภท ๑ หรือผู้เริ่มจัดตั้งประเภท ๒ ดังกล่าวเป็นบริษัทเงินทุนหรือบริษัทเงินทุนหลักทรัพย์ และไม่ประสงค์จะจำหน่ายหุ้นในส่วนที่เกินนั้นในทันทีก็ให้นำหุ้นในส่วนที่เกินดังกล่าวไปฝากไว้ในความดูแลของบริษัทศูนย์รับฝากหลักทรัพย์ของตลาดหลักทรัพย์แห่งประเทศไทยเพื่อทยอยขายในตลาดหลักทรัพย์แห่งประเทศไทยให้หมดภายใน ๕ ปีนับแต่วันที่ได้รับความเห็นชอบให้ดำเนินการจัดตั้งธนาคารพาณิชย์และขณะที่ยังมิได้ขายหุ้นดังกล่าวต้องไม่ใช้สิทธิออกเสียงในฐานะผู้ถือหุ้นดังกล่าวต้องไม่ใช้สิทธิออกเสียงในฐานะผู้ถือหุ้นนั้น (๖)ต้องดำเนินการให้ธนาคารพาณิชย์ที่จัดตั้งอยู่ในปัจจุบันหรือสถาบันการเงินที่มีความสัมพันธ์ในเชิงการถือหุ้นหรือในเชิงการบริหารกับธนาคารพาณิชย์ดังกล่าวที่ถือหุ้นเกินร้อยละ ๒ของจำนวนหุ้นที่จำหน่ายได้แล้วทั้งหมดในนิติบุคคลที่เป็นผู้เริ่มจัดตั้งประเภท ๑หรือผู้ริเริ่มจัดตั้งประเภท ๒ จำหน่ายหุ้นในส่วนที่เกินนั้นเสียเว้นแต่ในกรณีที่ไม่อาจดำเนินการให้ผู้ถือหุ้นดังกล่าวจำหน่ายหุ้นในส่วนที่เกินนั้นในทันที่ได้ก็ต้องดำเนินการให้ผู้ถือหุ้นนั้นนำหุ้นในส่วนที่เกินดังกล่าวไปฝากไว้ในความดูแลของบริษัทศูนย์รับฝากหลักทรัพย์ของตลาดหลักทรัพย์แห่งประเทศไทย เพื่อทยอยขายในตลาดหลักทรัพย์แห่งประเทศไทยให้หมดภายใน๕ ปี นับแต่วันที่ได้รับความเห็นชอบให้ดำเนินการจัดตั้งธนาคารพาณิชย์และในขณะที่ยังมิได้ขายหุ้นดังกล่าวต้องไม่ใช้สิทธิออกเสียงในฐานะผู้ถือหุ้นนั้น (๗)ต้องดำเนินการให้ผู้เริ่มจัดตั้งประเภท ๑ และผู้เริ่มจัดตั้งประเภท ๒ ทำคำมั่นตามแบบที่ธนาคารแห่งประเทศไทยกำหนดเพื่อผูกพันตนว่าภายใน ๕ ปี นับแต่วันที่ธนาคารพาณิชย์ที่จะจัดตั้งขึ้นเปิดดำเนินการบุคคลดังกล่าวจะปฏิบัติตามเงื่อนไข ดังต่อไปนี้ (ก)จะไม่มีความสัมพันธ์ในเชิงการบริหารกับธนาคารพาณิชย์อื่นหรือสถาบันการเงินที่มีความสัมพันธ์ในเชิงการถือหุ้นหรือในเชิงการบริหารกับธนาคารพาณิชย์ดังกล่าว (ข)จะไม่ถือหุ้นเกินร้อยละ ๒ ของจำนวนหุ้นที่จำหน่ายได้แล้วทั้งหมดในธนาคารพาณิชย์อื่นรายใดรายหนึ่งหรือสถาบันการเงินที่มีความสัมพันธ์ในเชิงการถือหุ้นหรือในเชิงการบริหารกับธนาคารพาณิชย์ดังกล่าว (ค)ในกรณีที่เป็นนิติบุคคล จะไม่ให้ธนาคารพาณิชย์อื่นรายใดรายหนึ่ง หรือสถาบันการเงินที่มีความสัมพันธ์ในเชิงการถือหุ้นหรือในเชิงการบริหารกับธนาคารพาณิชย์ดังกล่าวถือหุ้นของนิติบุคคลนั้นรวมกันเกินร้อยละ ๒ของจำนวนหุ้นที่จำหน่ายได้แล้วทั้งหมด (๘)ต้องดำเนินการให้ที่ประชุมใหญ่ผู้ถือหุ้นแต่งตั้งประธานกรรมการประธานกรรมการบริหารและกรรมการผู้จัดการของธนาคารพาณิชย์ที่จะจัดตั้งขึ้นตามที่ได้ระบุไว้ในคำขออนุญาตจัดตั้งธนาคารพาณิชย์และต้องแต่งตั้งรองผู้จัดการตามที่ได้ระบุไว้ในคำของอนุญาตจัดตั้งธนาคารพาณิชย์ รวมทั้งต้องเสนอรายชื่อกรรมการอื่นและผู้บริหารตั้งแต่ระดับต่ำกว่ารองผู้จัดการลงไปสองระดับที่มีความสามารถและความเหมาะสมสำหรับตำแหน่งนั้น ๆ เพื่อขออนุญาตจากธนาคารแห่งประเทศไทยให้ดำรงตำแหน่งและนับแต่วันที่บุคคลดังกล่าวได้รับการแต่งตั้งหรือถูกเสนอรายชื่อเพื่อขออนุญาตบุคคลนั้นต้องไม่มีความสัมพันธ์ในเชิงการถือหุ้นหรือในเชิงการบริหารกับธนาคารพาณิชย์ที่จัดตั้งอยู่ในปัจจุบันหรือธนาคารพาณิชย์อื่นที่จะจัดตั้งขึ้นใหม่ ในกรณีที่ไม่อาจแต่งตั้งประธานกรรมการประธานกรรมการบริหารกรรมการผู้จัดการ หรือรองผู้จัดการตามที่ได้ระบุไว้ในคำของอนุญาตจัดตั้งธนาคารพาณิชย์ได้ ให้ชี้แจงเหตุผลพร้อมทั้งชื่อบุคคลอื่นที่มีคุณสมบัติและไม่มีลักษณะต้องห้ามตามข้อ๙ และข้อ ๑๓ (๘) ให้ธนาคารแห่งประเทศไทยพิจารณาอนุญาตอีกครั้งหนึ่ง ข้อ๑๔ ก่อนได้รับใบอนุญาตให้ประกอบการธนาคารพาณิชย์หากปรากฏว่าผู้ยื่นคำขออนุญาตจัดตั้งธนาคารพาณิชย์รายใดขาดคุณสมบัติมีลักษณะต้องห้ามฝ่าฝืนหรือไม่ปฏิบัติตามเงื่อนไขที่กำหนดในข้อ ๔ ข้อ ๕ ข้อ ๖ ข้อ ๗ ข้อ ๘ข้อ ๙ หรือ ข้อ ๑๐ หรือปรากฏข้อเท็จจริงในภายหลังว่าสมควรเพิกถอนการให้ความเห็นชอบด้วยเหตุตามข้อ๑๒ วรรคสอง รัฐมนตรีว่าการกระทรวงการคลังจะเพิกถอนการให้ความเห็นชอบให้ดำเนินการจัดตั้งธนาคารพาณิชย์แก่ผู้ยื่นคำขออนุญาตจัดตั้งธนาคารพาณิชย์รายนั้นก็ได้ ข้อ๑๕เมื่อผู้ซึ่งได้รับความเห็นชอบให้ดำเนินการจัดตั้งธนาคารพาณิชย์ได้ดำเนินการตามที่ได้กำหนดไว้ในข้อ ๑๓ แล้วรัฐมนตรีว่าการกระทรวงการคลังจะออกใบอนุญาตให้ประกอบการธนาคารพาณิชย์ต่อไป ข้อ๑๖เมื่อรัฐมนตรีว่าการกระทรวงการคลังออกใบอนุญาตให้ประกอบการธนาคารพาณิชย์แล้ว ผู้เริ่มจัดตั้งประเภท ๑ผู้เริ่มจัดตั้งประเภท ๒และธนาคารพาณิชย์ที่จัดตั้งขึ้นใหม่ต้องปฏิบัติตามเงื่อนไขดังต่อไปนี้ (๑)ภายใน ๑ ปี นับแต่วันได้รับอนุญาตให้ประกอบการธนาคารพาณิชย์ ธนาคารพาณิชย์ดังกล่าวต้องเปิดดำเนินการแก่ประชาชน (๒)ภายใน ๕ ปี นับแต่วันเปิดดำเนินการ ผู้เริ่มจัดตั้งประเภท ๑ และผู้เริ่มจัดตั้งประเภท ๒ จะจำนำหุ้นหรือจะถือหุ้นน้อยกว่าส่วนที่ตนถืออยู่แล้วในขณะจัดตั้งบริษัทมหาชนจำกัดไม่ได้ เว้นแต่จะได้รับอนุญาตจากธนาคารแห่งประเทศไทย (๓)ภายใน ๓ ปี นับแต่วันเปิดดำเนินการ ธนาคารพาณิชย์ที่จัดตั้งขึ้นใหม่ต้องเข้าไปร่วมฟื้นฟู ร่วมถือหุ้นหรือร่วมบริหารสถาบันการเงินอื่นตามที่ทางราชการร้องขอ (๔)ภายใน ๓ ปี นับแต่วันเปิดดำเนินการ ธนาคารพาณิชย์ที่จัดตั้งขึ้นใหม่ต้องไม่ยื่นขออนุญาตจดทะเบียนหุ้นของตนเป็นหลักทรัพย์จดทะเบียนในตลาดหลักทรัพย์แห่งประเทศไทย (๕)ภายใน ๕ ปี นับแต่วันเปิดดำเนินการ ธนาคารพาณิชย์ที่จัดตั้งขึ้นใหม่ต้องไม่ให้สินเชื่อหรือก่อภาระผูกพัน เช่น ให้หรือให้ยืมแก่ผู้เริ่มจัดตั้งประเภท ๑ หรือผู้เริ่มจัดตั้งประเภท ๒หรือนิติบุคคลที่มีความสัมพันธ์ในเชิงการถือหุ้นหรือในเชิงการบริหารกับผู้เริ่มจัดตั้งประเทศ ๑ หรือผู้เริ่มจัดตั้งประเภท ๒เว้นแต่จะได้รับอนุญาตจากธนาคารแห่งประเทศไทยตามหลักเกณฑ์ วิธีการและเงื่อนไขที่รัฐมนตรีว่าการกระทรวงการคลังประกาศกำหนด (๖)เมื่อธนาคารพาณิชย์ที่จัดตั้งขึ้นเปิดดำเนินการแล้ว การแต่งตั้งและเปลี่ยนแปลงกรรมการและผู้บริหารตั้งแต่ระดับรองผู้จัดการลงไปสองระดับต้องได้รับอนุญาตจากธนาคารแห่งประเทศไทย ในกรณีที่กรรมการและผู้บริหารตั้งแต่ระดับรองผู้จัดการลงไปสองระดับของคุณสมบัติหรือมีลักษณะต้องห้ามตามข้อ ๙ และข้อ ๑๓ (๘)ให้ธนาคารแห่งประเทศไทยมีอำนาจเพิกถอนการอนุญาตตามวรรคหนึ่งได้ ข้อ๑๗ มาตรการสนับสนุนของทางราชการ (๑)ภายใน ๕ ปี นับแต่วันที่ธนาคารพาณิชย์ที่จัดตั้งขึ้นใหม่เปิดดำเนินการ ทางราชการจะสนับสนุนให้ธนาคารพาณิชย์นั้นเปิดสาขาได้เป็นพิเศษทั้งนี้ตามหลักเกณฑ์และวิธีการที่ทางกราชการกำหนด (๒)ทางราชการจะพิจารณาออกใบอนุญาตประกอบธุรกิจอื่นที่เกี่ยวข้องกับการดำเนินกิจการธนาคารพาณิชย์ให้แก่ธนาคารพาณิชย์ที่จัดตั้งขึ้นใหม่เป็นกรณีพิเศษเพื่อให้เท่าเทียมกับธนาคารพาณิชย์ที่จัดตั้งอยู่ในปัจจุบันเช่นใบอนุญาตให้จัดการกองทุนสำรองเลี้ยงชีพหรือใบอนุญาตประกอบธุรกิจค้าตราสารหนี้เป็นต้น ประกาศนี้ให้ใช้บังคับตั้งแต่วันที่ในประกาศนี้เป็นต้นไป ประกาศณ วันที่ ๒๙ พฤศจิกายน พ.ศ. ๒๕๓๘ สุรเกียรติ์ เสถียรไทย รัฐมนตรีว่าการกระทรวงการคลัง[ดูข้อมูลจากภาพกฎหมาย][รก.๒๕๓๘/พ๔๔ง/๑/๒๙ พฤศจิกายน ๒๕๓๘]